<classify> Na NORA DAMIAN -DAR ES SALAAM BARAZA la Taifa la Hifadhi na Usimamizi wa Mazingira NEMC limesema mabasiyatakayobainika kutupa uchafu wa plastiki yatatozwa faini ya hadi Sh milioni tano. Akizungumza kwenye semina kwa waandishi wa habari kuhusu kanuni zausimamizi wa mazingira za kupiga marufuku mifuko ya plastiki jana, Mwanasheriawa NEMC, Manchare Heche, alisema uchafu huo wa plastiki ni ule wa takazilizosamehewa. Alisema taka hizo ni vifungashio vilivyotengenezwa viwandani kwamalighafi ya plastiki kwa ajili ya kuhifadhi vyakula kama korosho, mikate,maziwa na vingine vinavyofanana na hivyo. Kama una gari lako umekulakorosho halafu ukakamatwa umetupa kile kifungashio chake utatozwa Sh 200,000 nakama ni basi la abiria kampuni husika itatozwa Sh milioni tano. Hivyo tunatoa wito kwa wamiliki wa vyombo vya usafiri vya binafsi naumma, wenye mabasi, meli na bajaji kuwa makini, alisema Heche. Akifafanua kuhusu makosa na adhabu nyingine, alisema kitendo chakuzalisha au kuingiza nchini mifuko ya plastiki adhabu yake ni fainiisiyopungua Sh milioni 20 na isiyozidi Sh bilioni moja au kifungo kisichozidimiaka miwili au vyote kwa pamoja. Alisema kitendo cha kusafirisha nje mifuko ya plastiki adhabu yake nifaini isiyopungua Sh milioni 20 au kifungo kisichozidi miaka miwili au vyotekwa pamoja. Kitendo cha kuhifadhi au kusambaza mifuko ya plastiki adhabu yake nifaini isiyopungua Sh milioni tano lakini isiyozidi Sh milioni 50 au kifungokisichozidi miaka miwili au vyote kwa pamoja. Kitendo cha kumiliki au kutumia mifuko ya plastiki adhabu yake nifaini isiyopungua Sh 30,000 lakini isiyozidi Sh 200,000 au kifungo kisichozidisiku saba au vyote kwa pamoja, alisema. MATUMIZIYANAYORUHUSIWA Kulingana na kanuni hizo, vifungashio vya plastiki vinavyoruhusiwa nivile vya huduma za afya, bidhaa za viwandani, sekta ya ujenzi, kilimo, vyakulaau usafi na udhibiti wa taka na inasisitizwa kuwa viwango vyake visiwe chini ya50. Hata hivyo kanuni hizo zinaelekeza kuwa mhusika atakuwa na wajibu wakuhakikisha taka za vifungashio hivyo zinasimamiwa au kutupwa kwa mujibu wa Kanuniza Usimamizi wa Taka Ngumu za mwaka 2009. Naye Dk. Madoshi Makene, alisema kabla ya katazo hilo ulifanyika utafiti wa ndani na kubaini kuna viwanda 94vinavyojihusisha kutengeneza bidhaa za plastiki nchini huku zaidi ya 100 vikiwani viwanda bubu. Asilimia 80 ya viwanda vilivyokaguliwa havikuwa hata na cheti chamazingira na kuna mikoa haina viwanda.Wenye viwanda waingie kwenye teknolojia mpya watengeneze mifuko mbadala,alisema Dk. Makene. Meneja huyo alisema kila mkoa utakuwana watendaji wawili wa NEMC watakaosimamia hatua hiyo wakati katika Jiji la Dares Salaam lenye kata 96 kutakuwa na mtendaji mmoja kilakata. MWONGOZOKWA WAKAGUZI Mwongozo kwa wakaguzi na watekelezaji wa katazo la mifuko ya plastikiuliotolewa kwa halmashauri zote unaelekeza ukaguziutafanyika madukani, magengeni, sokoni, kwenye maduka makubwa, ghalani,viwandani na kwenye maeneo mengine zinakouzwa bidhaa. Wakati wote wa ukaguzi wajitambulishe na kuonyesha vitambulisho vyaokwa wahusika kwenye maeneo wanayoyakagua, hairuhusiwi kumsimamisha mtu nakumpekua au kupekua mizigo yake kutafutamifuko ya plastiki. Pia hairuhusiwi kuingia kwenye makazi ya watu au kusimamisha magariau vyombo vingine vya usafiri kutafutamifuko ya plastiki, iwapo vitasimamishwa kwa sababu nyinginezo na kukutwa namifuko hiyo, adhabu stahiki itatolewa kwa wahusika na wataelekezwa mahali pakupeleka shehena hiyo, unaeleza mwongozo huo na kuongeza: Atayekutwa na kosa la kuendelea kuuza, kuhifadhi na kutumia mifuko hiyoataelekezwa pa kuipeleka, atapigwa faini na atasainishwa fomu kukubali fainihiyo na atapewa muda wa kulipa. Atakapokataa kusaini au kushindwa kulipa katika muda aliopewa ndipoatafunguliwa mashitaka. Watakaotozwa na kulipa faini watapewa risiti za Serikalikwa malipo yao. WAZIRIWA MAZINGIRA Waziri wa Nchi, Ofisi ya Makamu wa Rais Muungano na Mazingira,January Makamba, alisema mifuko ya plastiki itakuwa ni malighafi kwa vile tayari kuna viwanda vitatu vimejitokezakutengeneza mabomba na madawati na kuwataka wenye shehena kubwa kwendakuwauzia. Alisema suala hilo lina masilahi ya uchumi na wako watu ambao wamekuwa wakijaribukufanya hatua hiyo isifanikiwe. Ni jambo gumu si jepesi kwa sababu limeingia katika maisha ya watu nashughuli zao za kila siku, ni kama zilivyo dawa za kulevya huwezi kuachananazo. Lina masilahi ya uchumi, kunabiashara kubwa ya wazalishaji wa ndani, waingizaji na katika biasharazilizokuwa zinaongoza kwa magendo hii pia ilikuwa mojawapo. Tumejaribu tangu mwaka 2003 kuchukua hatua lakini tunapokaribiakufika mwisho utasikia tupeni muda na ukishatoa muda tu wa miezi mitatu au sitaujue ndiyo imetoka. Kwahiyo Serikali imeamua kuweka katazo hili kulazimisha mabadiliko yatabia, alisema Makamba. Alisema katazo hilo halikuja kwa kushtukiza kwa sababu taarifa ya mara ya kwanza ilitolewa bungeniMei 5, 2016. Vyombo vya habari vina nafasi kubwa katika kampeni hii kwa sababusuala la mifuko ya plastiki zaidi ni tabia na elimu. Kulikuwa na kampeni ya kuonyesha kwamba halifanikiwi, tunaomba mtusaidie, msiingie kwenye mtego huo, alisema Makamba.  <topic>: kitaifa 